**Vides konsultatīvās padomes sanāksme (VKP)**

**2025. gada 12.februāris**

**plkst. 15:00**

**(hibrīda formātā sēde)**

**15:00 -15:05**

**Sanāksmes atklāšana**

*Juris Jātnieks, Vides konsultatīvās padomes priekšsēdētājs*

**15:05 – 15:50**

**Viedās administrācijas un reģionālās attīstības ministrijas (VARAM) galveno darbu plānā 2025.gadam paredzētās rīcības un pasākumi dabas aizsardzības un pašvaldību uzraudzības jomās.**

**16:10 – 16:50**

**Dabas aizsardzības pārvaldes “Zaļais kurss**”; saruna ar Dabas aizsardzības pārvaldes ģenerāldirektori Lauru Anteinu

**16:50 -17:10**

**Citi jautājumi**

* **Nākamā sēde**

**Sēdē piedalās:**

Valts Vilnītis, Vides pārvaldības asociācija

Kristīna Veidemane, Baltijas vides forums

Liene Brizga Kalniņa, Latvija Dabas fonds

Dace Āriņa, Latvijas Atkritumu saimniecības asociācija

Alvis Birkovs, Latvijas Makšķernieku asociācija

Viesturs Ķerus, Latvijas Ornitoloģijas biedrība

Jānis Rozītis, Pasaules dabas fonds

Jānis Rudzītis, RīgaZoo

Baiba Vitajevska – Baltvilka, Latvijas Dabas fonds

Ilze Mežniece, Latvijas Permakultūras biedrība

Elita Kalniņa, Vides aizsardzības klubs

Juris Jātnieks, Teiču dabas fonds

Elīna Konstantinova, Baltijas krasti

Valters Kinna, Zaļā brīvība

**Uzaicinātie:**

Laura Anteina, Dabas aizsardzības pārvaldes vadītāja

Daiga Vilkaste, Dabas aizsardzības departaments

Katrīna Doble, Valsts ilgtspējīgas attīstības plānošanas departamenta direktora vietniece Reģionālās attīstības plānošanas nodaļas vadītāja,

Anita Līvija Rozenvalde, Telpiskās plānošanas un zemes pārvaldības departamenta Telpiskās plānošanas politikas nodaļas vadītājas vietniece,

Astra Labuce, ministres padomniece

**Attālināti pieslēdzās:**

Ieva Strode, Valsts ilgtspējīgas attīstības plānošanas departamenta Reģionālās attīstības plānošanas nodaļa

Andris Eglītis, Valsts ilgtspējīgas attīstības plānošanas departamenta Reģionālās attīstības plānošanas nodaļa

Dagnija Daudzvārde, Dabas aizsardzības departaments

Diāna Saulīte, Dabas aizsardzības departaments

Ivita Ozoliņa, Dabas aizsardzības departaments

Māra Melnbārde, Dabas aizsardzības departaments

Dace Briška, Dabas aizsardzības departaments

1. **Viedās administrācijas un reģionālās attīstības ministrijas (VARAM) galveno darbu plānā 2025.gadam paredzētās rīcības un pasākumi dabas aizsardzības un pašvaldību uzraudzības jomās.**



Daiga Vilkaste informēja, ka 2025. gadā dabas aizsardzības jomā ir daudz veicamie darbi. Viens no tiem ir Dabas atjaunošanas regulas ieviešana informatīvā ziņojuma gatavošana un dabas atjaunošanas plāna izstrāde. Nākamais lielais darāmo darbu bloks - kompensācijas: zemes maiņas un zemes atpirkšanas ieviešana. Ir virkne uzdevumu ar samērā īsiem termiņiem.Šogad par zemes atpirkšanu, par zemes maiņu. Kā varētu to ieviest un attiecīgi jāizdara grozījumi kompensāciju likumā. Visi šie uzdevumi ir kopā ar Zemkopības ministriju un Latvijas valsts mežiem. Lielā mērā zemes atpirkšana, ieviešot ar Latvijas valsts mežu resursiem. termiņš ir arī kompensācijas tirgus mehānisms par bioloģiskās daudzveidības kredītu sistēmas ieviešanai.

Dabas skaitīšanas pabeigšana - 30%, tai skaitā 10% stingru aizsargātu teritoriju izveide – informatīvais ziņojums, *Natura 2000* režīmu pārskatīšana un biotopu labvēlīgas aizsardzības statusa nodrošināšana. Pēc dabas skaitīšanas pabeigšanas ir vairāki uzdevumi saistībā ar sugu un biotopu labvēlīgas aizsardzības statusa nodrošināšanu un pārskatīšanu aizsargājamās teritorijās.

Jauni MK noteikumi par nemedījamo dzīvnieku radīto zaudējumu kompensāciju, jo tā kā tas ir Eiropas Savienības atbalsts, esošie noteikumi zaudēs spēku pirmajā maijā un ir jāuzdod jauni noteikumi. Attiecīgi ir jāsaskaņo ar Eiropas komisiju.

Nākamais sugu un biotopu mērķu noteikšana, jaunu īpaši aizsargājamu teritoriju izveide (zālāju liegumi), pašreiz turpinās sabiedriskās apspriešanas process.

Jauni individuālie noteikumi IADT (Gaujas nacionālais parks, Numernes valnis, Ķemeru nacionālais parks)... Informatīvo ziņojumu par Putnu un Biotopu direktīvu 6 gadu ziņojumiem 2019.- 2024. gadā sagatavošana un iesniegšana MK apstiprināšanai...

Viesturs Ķerus jautāja par pirmo punktu - Dabas atjaunošanas plānu un, ka informatīvajā ziņojumā būs runa par kompetenču sadalījumu starp ministrijām. Kāds ir šīs ministrijas redzējums, kā tam vajadzētu būt un kā ar kompetenču sadalījumu?

Daiga Vilkaste atbildēja, ka Zemkopības ministrija ir piekritusi jautājumā par mežiem, un ir gatava sadarboties. Negatīvā attieksme par lauksaimniecības daļu.

Liene Brizga Kalniņa jautāja par minēto - kredītu sistēmu, kas ar šo tieši ir domāts?

Daiga Vilkaste atbildēja, ka vēl neesam patreiz sākuši strādāt ar šo.

Juris Jātnieks aicināja un vēlētos saņemt rakstiski un skatāmi VARAM darba plānu 2025. gadam.

Daiga Vilkaste norādīja, ka šis būtu jautājams KD.

Juris Jātnieks norādīja, ka nepieciešams sagatavot un nosūtīt VARAM oficiālu vēstuli ar lūgumu VKP iepazīstināt ar visu darba plānu 2025.gadam.

Anita Līvija Rozenvalde tupināja, ka šodienas VKP sēdē sniegs informāciju par ainavu jautājumiem, par ainavisko teritoriju noteikšanu, pārvaldības modeļa izstrādi. Ir jāizstrādā reāli modeļa piedāvājumu un liela sasaiste ar aizsargājamo dabas teritoriju klasifikāciju. Šogad notiks Ainavu balvas atlase Latvijas līmenī. 2023. gadā sagatavots ziņojums par jūras plānojuma ieviešanu. Nepabeigs visdrīzākais šogad.

Valters Kinna jautāja par Ainavu plānu un vēja parku būvniecību, kāds ir šis plānotais termiņš šim ainavu plāna izstrādei?

Anita Līvija Rozenvalde atbildēja, ka ainavu plāns ir ieviešanā un viens no darbiem saistīts ar vēja parkiem ir nacionālais nozīmes ainaviski vērtīgo teritoriju noteikšanas modeli, kad šis pārvaldības modelis būs izstrādāts, būs noteikti arī tas, ko varam darīt ar vēja parkiem. Ainavu padomē ir izskanējušas versijas par vadlīnijām, kas tieši saistīts ar vēja parku novietojumu. Pārvaldības modelis nav izstrādāts līdz galam, ir izanalizētas dažas versijas, kā šīs ainaviskās teritorijas noteikt un kādi nosacījumi varētu būt šajā teritorijās.

Jānis Rozītis papildināja, ka pirms pusotra gada VKP bija pirmā tikšanās ar ELWIND un jautāja, kā jūras plānojums iet kopā ar šiem potenciālajiem vēja parkiem? Kāda ir pašreizējā situācija? Vai ir kaut kas pamainījies?

Anita Līvija Rozenvalde atbildēja, ka šogad tiks uzsākti jūra plānojuma grozījumi, sākumā SM jau bija diezgan nepiekāpīga, bet tad vienojāmies, ka kopīgiem spēkiem varētu diskutēt, bet vēl nekas konkrēts



Katrīna Doble informēja, ka normatīvais ietvars sākās ar pašvaldību likumu, kas ir stājies spēkā divdesmit trešā gada pirmajā janvārī, kas ir nosaka pašvaldībām šo funkciju veicināt klimata pārmaiņu ierobežošanu un pielāgošanās tām. VARAM sadarbībā ar KEM, ZM, SM, EM, Iem, VM, atbilstoši nacionālā līmeņa attīstības plānošanas dokumentiem, sagatavo plānošanas reģioniem un pašvaldībām klimata pārmaiņu mazināšanas un pielāgošanās klimata pārmaiņām vadlīnijas. Pašvaldība tās ilgtspējīgas attīstības stratēģijā, attīstības programmā un, ja nepieciešams, arī citos teritorijas attīstības plānošanas dokumentos, atbilstoši plānošanas reģiona noteiktajiem mērķiem, prioritātēm un nosacījumiem iekļauj klimata pārmaiņu mazināšanas un pielāgošanās klimata pārmaiņām mērķus, prioritātes, darbības un investīciju projektus.

Izaicinājumi attīstības plānošanā un īstenošanā:

* Ne vienmēr nacionālā un reģionālā plānošanas līmeņa risinājumi nonāk līdz vietējam līmenim: plānošanas reģions ne vienmēr definē nosacījumus vietējai plānošanai, piemēram, nenosaka saistošus nosacījumus teritorijas plānojumam;
* Plānošanas un budžeta sasaiste vietējā līmenī: lēmumi par budžeta izlietojumu ne vienmēr balstās uz plānošanas procesā noteiktajām prioritātēm
* Atšķirības pašvaldībām pieejamo resursu, izpratnes, kapacitātes, politiskā un sabiedrības atbalsta apmēros klimata pārmaiņu jomā;

Juris Jātnieks norādīja, ka šo jautājumu skatīšanu VKP sēdē vēlējāmies skatīt, jo klimata šo pasākumu integrēšanas plānošanas dokumentos ir viens no VKP labajiem paveiktajiem piemēriem. Un prieks dzirdēt, ka tiek atrasti speciālisti pašvaldībās un kāds ar šiem jautājumiem sāk strādāt un pievērst uzmanību visiem šiem jautājumiem. Kāda tad ir šīs pašvaldības uzraudzība, ko pašvaldības ir ieplānojušas un par to, kā to izdodas realizēt, tas bija svarīgākais noskaidrot?!

Jānis Rozītis jautāja attiecībā par metodiskajiem materiāliem, ko izstrādā pašvaldības un to ideju, ko virziet fiziskā regulējuma izstrādei. Vai tie tiek balstīti uz NEKP vai tas tiek balstīts uz kādiem zinātniekiem? Jūs vairāk uzsvaru liekat un pašvaldībā šis vairāk ir par adaptāciju, vai tas ir tikai tāds piemērs?

Katrīna Doble - nav mērķis veicināt vairāk adaptāciju, tas instruments, kas ir pašvaldībām, bet varam veicināt paradumu maiņu un tādā veidā veicināt klimata pārmaiņu mazināšanos. Tiešā veidā nav daudz instrumentu, kā var samazināt klimata pārmaiņas. Pašvaldība var nodrošināt adaptācijas risinājumus.

**Dabas aizsardzības pārvaldes “Zaļais kurss.**



Laura Anteina iepazīstināja savā prezentācijā ar DAP struktūru, galvenajām darbības jomām tādām kā ĪADT pārvaldība, sugu un biotopu aizsardzība, dabas izglītība un sabiedrības iesaiste, ilgtspējīgs tūrisms, kompensāciju izmaksu administrēšana un valsts īpašumu apsaimniekošana. Iestādes galvenā misija ir līdzsvaro dabas un sabiedrības vajadzības, saglabājot dabas vērtības. Vīzija – kompetences centrs un nozares līderis dabas saglabāšanā ar profesionālu, motivētu un radošu komandu. DAP vērtības noteikti jāmin – sadarbība, cieņa, profesionalitāte, lojalitāte un izaugsme. DAP kopā strādā apmēram 192 darbinieki. Un kopējais iestādes budžets – 14,53 milj. euro. Viens no sākotnējiem novērojumiem ir tas, ka redzama diezgan liela sašķeltība un jautājums, kā šo iekšējo komunikāciju uzlabot, tas ir noteikts arī iestādes darbības stratēģijā. Nepieciešama arī labāka pārvaldība, svarīgi strādāt un darboties kā vienam veselumam arī ārpus iestādes. Nav arī vienotas reģionālās pieejas. Protams ir svarīga digitalizācija, digitālie pakalpojumi, tos nepieciešams attīstīt. Procesu efektivizācija, ar ko tiek samazināta nelietderīgo un neefektīvo darbību iestādē.

Galvenie izaicinājumi nozarē ir nepietiekami resursi funkciju īstenošanai, tanī skaitā kontroles nodrošināšanai, biotopu atjaunošanai, dabas tūrisma infrastruktūras atjaunošanai, dabas aizsardzības un lauksaimniecības interešu sabalansēšana, kā arī profesionālu darbinieku trūkums dabas aizsardzības nozarē.

Attiecībā uz kapacitātes stiprināšanu tad, nepieciešama darbinieku mainības samazināšana, atalgojuma sistēmas pārskatīšana, digitālo prasmju paaugstināšana un inovāciju attīstīšana.

Komunikācijas uzlabošanai paredzētie uzdevumi – stiprināt preventīvo komunikāciju, stiprināt sadarbību ar NVO, attīstīt sabiedrības līdzdalības formas, veicināt brīvprātīgo iesaisti dabas aizsardzības sistēmā, kā arī izstrādē Komunikācijas plāns ar stratēģiskajiem partneriem.

Baiba Vitajevska – Baltvilka pateicās par prezentāciju un minēja, ka Jums tiešām būs iespēja sakārtot DAP. Šobrīd DAP darbinieki iesaistās dažādās sanāksmēs, diskusijās, sarunās par saimnieciskām interesēm un minējāt par interešu sabalansēšanu un šajā sakarā jautāja, kā tiek saprasts šis sabalansēšanas veids? Kādēļ šie procesi stagnē un kā jūs saskatāt risinājumus?

Laura Anteina atbildēja, ka šis jautājums par to kādēļ stagnē, jo bieži vien saistīts ar to, ja tas skar mani, un cik daudz tas skar citus. Ja mani personīgi kaut kas ierobežo, tad par šo neesmu apmierināts. Runājot par dabas aizsardzību, tas noteikti ir ierobežojums. Un vai esam gatavi šo jautājumu pret sevi, “nolikt tā kā malā”, jo tas skars mani personīgi.

Baiba Vitajevska – Baltvilka norādīja, ka Jūs kā DAP īstenojiet VARAM politiku, ko Jūs darāt, ka ir šī spēcīgā politiskā kursa maiņa?

Laura Anteina atbildēja, ka jautājums ir par to, kāda ir šī politiskā kursa maiņa, cik daudz tas tiek mainīts jau pret valstī esošajām noteiktajām normām un plānošanas dokumentos, stingri jāvadās pēc plānošanas dokumentiem un tie mūsu valstī nemainās, balstīties uz to politiku, kas ir definēta. Ir dokumenti, kas nemainās un pie šiem ir arī jāpieturas.

Viesturs Ķerus piebilda, ka aktualizējot jautājumu par līdzsvara un balansa meklējumiem, jo ir tā, ka no kādas puses ir milzīgs spiediens mēs tā kā nedaudz piekāpjamies un tādējādi sakām, ka esam atraduši līdzsvaru. DAP tā norma zem kuras nevajadzētu nokrist meklējot līdzsvaru ir likumu ievērošana.

Latvijas valsts meži ir tie, kas sistemātiski pārkāpj šīs Sugu un biotopu aizsardzības likuma prasības un jautāja, kā Jūs redzat iespējas šo risināt?

Laura Anteina atbildēja, ka jāsaprot kādi un cik lieli šie konkrētie pārkāpumi, kādi tie ir identificēti, jo šādas statistikas viņas rīcībā nav. Jautājums šeit ir par konkrēto pamatotību šādam secinājumam.

Viesturs Ķerus jautāja, kam un kā šāda veida statistika būtu jāiegūst?

Laura Anteina atbildēja, ka DAP ir tiesīga konstatēt un ja ir bijis pārkāpums veikt tālākās darbības, lai nodrošinātu to, ka pārkāpējs nes atbildību. Pagājušajā gadā ir pieckāršojies tiesvedību skaits tieši ar administratīvajiem pārkāpumiem, par ko nes atbildību arī publiskās pārvaldes iestādes.

**Citi jautājumi**

**Nākamā VKP sēde – 5.marts**